25/08/2014 | Administración LocalMunicipal
Noia
Rendas
Elevación a definitivo acordo provisional de modificación da ordenanza núm.35, reguladora do prezo publico pola prestación do servizo de axuda no fogar

1.-Transcorrido o prazo de exposición ao público do acordo provisional de modificación da Ordenanza número 35, reguladora do Prezo Público pola prestación do servizo de Axuda no Fogar, adoptado polo Pleno da Corporación con data vinte e seis de xuño de dous mil catorce, e non sendo presentado, dentro do mesmo, reclamación algunha, dito acordo, así como a ordenanza anexa ao mesmo, elévase a definitivo, de conformidade co disposto no artigo 49 da Lei 7/1985 Reguladora das Bases de Réxime Local.2.-O acordo de modificación e o texto íntegra da referida Ordenanza publicarase no BOP e será de aplicación a partir do día seguinte ao mesmo.3.-De conformidade co disposto no artigo 52, da lei 7/1985, Ley de Bases de Réxime Local, contra o presente acordo os interesados poderán exercer as accións que procedan ante a xurisdicción competente. En Noia, a 13 de agosto de 2014 O alcalde Asdo. Rafael García Guerrero De conformidade co disposto no artigo 41 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do Servizo Público Municipal de Axuda no Fogar. O prezo público regulado nesta ordenanza constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do servizo de axuda no fogar do Concello ou pola Comunidade Autónoma dentro do programa individual de atención á dependencia. Están obrigados ao pagamento do prezo público regulado nesta ordenanza: 1. As persoas recoñecidas como dependentes ao abeiro da Lei 39/2006, de 14 de decembro, de Promoción da Autonomía Persoal e Atención as Persoas en situación de dependencia e posterior normativa estatal e autonómica aplicable, e teñan resolución do Plan Individualizado de Atención(PIA) no que se recoñeza o correspondente servizo e sexan dadas de alta no servizo municipal de acordo co estipulado no Regulamento específico de funcionamento.2. As persoas que accedan ao servizo de axuda no fogar por libre concorrencia e que sexan dadas de alta no servizo de acordo co establecido no Regulamento específico de funcionamento. A contía do prezo público regulado nesta ordenanza fixarase de acordo co seguinte: a. Persoas usuarias do servizo de axuda no fogar a través do Sistema Galego de Dependencia.1- Para facer efectiva a obriga das persoas usuarias de participar no custe do servizo, aplicarase a seguinte táboa, que expresa o porcentaxe sobre a capacidade económica da persoa usuaria e en función da intensidade do servizo asignado: 2- Nos casos en que, por renuncia parcial expresa da persoa usuaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.3- En ningún caso o importe da participación económica a ingresar pola persoa usuaria en concepto de participación no custo do servizo poderá exceder do 90% do custo do servizo determinado en termos de prezo/hora.4- A efectos de cálculo da capacidade económica, de acordo co establecido no artigo 59 do Decreto 99/12, de 16 de marzo, polo que se regulan os servizos sociais comunitarios e o seu funcionamento (modificado polo Decreto 149/2013) a. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase en atención a súa renda e, se é o caso, ao seu patrimonio. Terase en conta ademais, a renda e patrimonio do cónxuxe e a existencia de persoas convivintes económicamente dependientes. Para o cálculo de dita capacidade económica observaranse as normas de aplicación á materia, vixentes en cada momento, polo órgano competente en materia de servizos sociais da Xunta de Galicia. b. O cálculo de dita capacidade económica será reflexado na resolución do programa individual de atención que, de acordo co previsto no artigo 38.2 do Decreto 15/2010, de 4 de febreiro, incluirá un pronunciamento expreso sobre a participación do usuario no custe dos servizos.5- No caso de que a entidade local asuma tamén a prestación, ás persoas dependentes valoradas con dereito de atención recoñecido, das atencións e servizos complementarios do nivel básico do servizo do servizo de axuda no fogar, para efectos facer efectiva a obriga de participar no custo do servizo por parte das persoas usuarias, aplicarán a seguinte táboa, na que se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: b.- O servizo de axuda no fogar prestado a persoas ou unidades de convivencia distintas ás referidas no artigo anterior, e dicir, para as persoas que non teñan recoñecemento da situación de dependencia, ou non as asista o dereito de acceso efectivo ao catálogo de servizos de atención a dependencia segundo o calendario de implantación que se establece na disposición final primeira da lei 39/2006.1.-Para facer efectiva a obriga das persoas usuarias de participar no custe do servizo de axuda no fogar, aplicarase a seguinte táboa, que regula unha progresiva participación económica no custo do servizo en base ó cálculo da capacidade económica per cápita A aplicación dos anteriores porcentaxes conleva que o importe do prezo público se determine mediante a aplicación das seguintes tarifas: Establecese o límite máximo de participación económica das persoas usuarias do servizo no 40% da súa capacidade económica.2.- Capacidade económica No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con deducción das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. A acreditación das persoas residentes na mesma unidade de convivencia acreditarase mediante a achega do certificado municipal de empadroamento da unidade familiar, ou, no seu caso, mediante informe da policía municipal. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior o indicador público de rendas de efectos múltiples(IPREM), quedará exenta da obriga de participar no custe do servizo Igualmente, queda exentos de pagamento o servizo de axuda prestado as persoas que non teñan recoñecido a súa situación de dependencia, ou non as asista o dereito de acceso efectivo ao catálogo de servizos de atención a dependencia segundo o calendario de implantación que se establece na disposición final primeira da lei 39/2006 e a súa capacidade económica sexa inferior o 80% do IPREM.1. A obriga de pagamento do prezo público regulado nesta Ordenanza nace desde que se inicie a prestación do servizo.2. As liquidacións practicaranse mensualmente nos primeiros quince días de cada mes.1. A xestión do prezo público corresponde a oficina de Rendas do Concello 2. O departamento de servizos sociais remitirá a oficina de rendas relación mensual con especificación dos datos necesarios para a liquidación do prezo público. Queda derrogada a ordenanza reguladora do prezo público pola prestación do servizo de axuda no fogar, publicada no BOP nº 216 de data 13 de Novembro de 2.013 Primeira.- No non disposto na presente Ordenanza estarase o preceptuado na Lei Xeral Tributaria: no Real Decreto Lexislativo 2/2004, de 5 de marzo e demais disposicións concordantes coa materia. A Ordenanza do Servizo de Axuda a Domicilio do Concello de Noia e as Disposicións ou Normas Marco na materia, aprobadas pola Xunta de Galicia, constituirán Normas de referencia para a interpretación do articulado desta ordenanza. Segunda.- A presente ordenanza entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 70.2 da lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación.